Η Ντέινα Μπεργκ για την Πολιτεία.
Νομίζεις ότι τα έχεις δει όλα.
Ενισχύω την αυτοπροβολή μου.
Βάζω διαφημίσεις σε γιγαντοαφίσες. Είναι η πόλη των δικηγόρων της αφίσας.
Ο Σαμ έκανε τον κόπο να τροποποιήσει νταλίκα
και πήρε δίπλωμα με ψεύτικο όνομα για να προσληφθεί σε εταιρεία βιοκαυσίμων;
"Η αφαίμαξη του κτήνους".
Έτσι λένε τις απάτες που στοχεύουν το κράτος.
Ο Τζακ θα ανυπομονεί να γυρίσεις. Πόσος καιρός πάει;
Σχεδόν έξι μήνες;
Προδίδεις ό,τι πρέσβευες, Μάγκι.
Δεν πετάω εγώ αβάσιμες κατηγορίες για να μη ρεζιλευτώ σε μια χαμένη υπόθεση.
Ο Λίγκαλ έπαθε έμφραγμα. Έφυγε, Μίκι.
Πρέπει να φύγουμε.
Δεν έχει σημασία τι έκανα. Δεν σκεφτόμουν τις συνέπειες.
Όσο πάει, χειροτερεύει. Χάσαμε τον βασικό μάρτυρα.
Τζανίν, ο Γκαζάριαν είναι νεκρός.
Πρέπει να φύγουμε.
Θεωρούμε ότι ο Σαμ Σκέιλς κι ο Άλεξ Γκαζάριαν
εξαπατούσαν το κράτος.
Μόνο οι πράκτορες Ρουθ και Βάσκεζ μπορούν να το επιβεβαιώσουν.
Εντοπίζονται εύκολα.
Η πράκτορας Ρουθ ήταν εδώ σήμερα.
Η μία πράκτορας ήταν εδώ; Το ένταλμα θα εκδοθεί εντός της ώρας.
Πού με πας;
Είναι επειδή σας κατήγγειλα που ακούγατε τις κλήσεις μου;
Δεν μπορείς να το κάνεις αυτό!
Πού στον διάολο πάμε;
Απλώς χαλάρωσε, ναι;
ΚΛΗΣΗ ΣΙΣΚΟ
Η ΚΛΗΣΗ ΑΠΕΤΥΧΕ
Βγες έξω.
Εμπρός.
Ο ΔΙΚΗΓΟΡΟΣ ΜΕ ΤΗ ΛΙΝΚΟΛΝ
Ποιος είναι εκεί;
Κύριε Χάλερ. Ευχαριστώ που ήρθατε.
Λες και είχα επιλογή.
Ζητώ συγγνώμη για το δράμα.
Έπρεπε να σας δω πριν πείτε κάτι χαζό σε κάποιον.
Όπως τι; Ότι ο οδηγός μου με απήγαγε;
Υπόσχομαι, θα σας πάμε σπίτι με ασφάλεια.
Όλα αυτά λόγω του εντάλματος;
Λυπάμαι, πράκτορα. Μόνο έτσι θα σας έφερνα στο δικαστήριο.
Μάλλον δεν καταλαβαίνετε, κε Χάλερ.
Δεν θα έρθω στο δικαστήριο. Ούτε ο Βάσκεζ.
Καλά, ο δικαστής έχει άλλη άποψη.
Κάποιος ψηλά στο FBI θα μιλήσει με κάποιον στην εισαγγελία της Πολιτείας.
Θα γίνει μια κλήση.
Δεν αποφασίζω εγώ. Καταλαβαίνετε;
Το FBI δεν θα τινάξει στον αέρα μια τόσο μεγάλη έρευνα
για να σώσει έναν δικηγόρο.
Δηλαδή θα με στείλετε ισόβια φυλακή
για έναν φόνο που δεν διέπραξα;
Δεν θα βρισκόμασταν εδώ αν δεν είχατε επιμείνει σε δίκη εξπρές.
Θα είχαμε ολοκληρώσει. Η αγωγή εναντίον σας θα ακυρωνόταν.
Συγγνώμη που άσκησα το δικαίωμά μου
να μη σαπίζω στη φυλακή για όσο σας βολεύει.
-Δεν είχα ιδέα για την υπόθεσή σας. -Τα χέρια μου είναι δεμένα, Χάλερ.
Λυπάμαι. Ειλικρινά.
Αλλά μην ανησυχείς.
Μόλις τελειώσουμε, θα το διορθώσουμε.
"Μόλις τελειώσουμε";
Εννοείς, αφού καταδικαστώ για φόνο;
Αφού καταστραφεί η υπόληψή μου; Αφού πάω φυλακή για κανένα δύο χρόνια;
Δες τη θετική πλευρά.
Τουλάχιστον η Καλιφόρνια έχει αναστείλει τη θανατική ποινή.
Στ' αλήθεια μιλάς σοβαρά. Εσείς…
Το FBI θεωρεί ότι μπορεί να κάνει ό,τι θέλει.
Αν είμαι παράπλευρη απώλεια,
πρέπει να μου πεις για ποιον λόγο.
-Δεν μπορώ. -Μπούρδες.
Γιατί μου έδωσες εκείνη την αναφορά;
-Δεν ξέρω τι λες. -Ξέρω ότι ήσουν εσύ.
Με απείλησες με πειθαρχική έρευνα.
-Το ξέχασες; -Θα μπορούσες να το είχες θάψει.
Το έκανες γιατί ξέρεις πως υποφέρω άδικα.
Τόσο απλά.
Σε παρακαλώ, απλώς πες μου. Τι συμβαίνει;
Αφαίμαξη του κτήνους.
Δεν είναι μεμονωμένη απάτη. Γίνεται σ' όλη τη χώρα.
Μέχρι στιγμής, ξέρουμε για καμιά δεκαριά διυλιστήρια.
Κι η Μπάιογκριν μεταξύ αυτών;
Το θέμα είναι ότι το κόλπο αλλάζει μορφή,
αλλά καταλήγει πάντα στο ίδιο.
Όπως κατέθεσε ο περιβαλλοντολόγος σου.
Ένα φορτηγό φεύγει από το διυλιστήριο φορτωμένο βιοκαύσιμα για παράδοση.
Τα λέμε μετά πάλι.
Το ίδιο φορτηγό επιστρέφει με ακατέργαστη πρώτη ύλη.
Πηγαινοέρχονται πολλές φορές τη μέρα.
Αλλά το περιεχόμενο των βαρελιών δεν αλλάζει ποτέ.
Μεταφέρουν μπρος πίσω το ίδιο λάδι,
απλώς αλλάζουν τις ετικέτες.
Και κάθε φορά, χρεώνουν εκ νέου το κράτος γι' αυτό.
Οι παίκτες από πίσω είναι οι ίδιοι.
Τα μεγαλύτερα εγκληματικά δίκτυα της χώρας που βγάζουν εκατομμύρια.
Εκεί μπήκε ο Σαμ.
Χρειαζόμασταν κάποιον εκ των έσω,
ιδανικά με ποινικό μητρώο για να στρατολογηθεί.
Και θέλατε να μη συνδέεται μ' εσάς.
Γι' αυτό πήρατε το πορτοφόλι του Σαμ.
Δεν θέλατε να συνδεθεί με την Μπάιογκριν
και να ξεσκεπαστεί η έρευνά σας.
Ο Σαμ θα σας έδινε τον Γκαζάριαν.
Ο Γκαζάριαν θα σας πήγαινε πιο πάνω, μόνο που τώρα είναι κι οι δύο νεκροί.
Γι’ αυτό δεν μπορούμε να διακινδυνεύσουμε άλλο την έρευνά μας.
Αυτό να το πεις στον Σαμ.
Είναι ατυχές αυτό που έπαθε ο Σαμ.
"Ατυχές"; Είναι μια άποψη κι αυτό.
Είναι νεκρός. Και φταίτε εσείς.
-Πώς; -Μην κάνεις τη χαζή.
Ο Γκαζάριαν έμαθε ότι ο Σαμ τον κάρφωνε και τον καθάρισε.
Είναι μια λογική θεωρία, αλλά δεν έγινε αυτό.
Τι έγινε; Γιατί τον σκότωσε ο Γκαζάριαν;
Επειδή…
Ο Σαμ έκλεβε από τον Άλεξ. Γι' αυτό κι ο Άλεξ έβαλε να τον φάνε.
Ο Άλεξ δεν ήξερε τίποτα για το FBI.
Θα τον είχε σκοτώσει νωρίτερα αν το ήξερε.
Και μάλλον εγώ είμαι η επόμενη.
Έχω ομάδα που θα σε προστατέψει για την ώρα.
Αλλά ποιος ξέρει;
Ίσως οι Αρμένιοι να μην ασχοληθούν καν μαζί σου.
Σοβαρά; Αυτοί οι άνθρωποι μόλις σκότωσαν έναν δικό τους.
Λες να διστάσουν να σκοτώσουν εμένα;
Πιθανώς μπορώ να σου εξασφαλίσω κάποια προστασία,
αλλά πρώτα, θέλω την αλήθεια.
Πρέπει να μάθω όλα όσα ξέρεις. Τα πάντα.
Και να είσαι ειλικρινής. Καταλαβαίνεις;
Είδες τη δολοφονία του Σαμ;
Όχι, καμία σχέση.
Ο Άλεξ με κρατούσε μακριά από τα άσχημα,
αλλά ξέρω για την Μπάιογκριν.
Την έβαλε στο όνομά μου για να μην οδηγεί τίποτα σ' αυτόν.
Πώς μπλέχτηκε καν ο Σαμ με την Μπάιογκριν;
Παρότι ο Άλεξ τσαντιζόταν πολύ όταν κάποιος πήγαινε να τον κοροϊδέψει,
ήξερε να εκτιμήσει ένα καλό κόλπο.
Ο Σαμ τον είχε ξεγελάσει σε μια απάτη με κάποια γκαλερί.
Ναι, το έχουμε υπόψη το συμβάν.
Ναι, λοιπόν,
παρότι απρόθυμα, ο Άλεξ εντυπωσιάστηκε.
Συνδέθηκαν μετά απ' αυτό.
Ο Σαμ είχε πολλές ικανότητες.
Ικανότητες που ο Άλεξ θα χρησιμοποιούσε για την επιχείρηση Μπάιογκριν.
ΕΤΑΙΡΕΙΑ: ΜΠΑΪΟΓΚΡΙΝ ΒΑΡΕΛΙΑ ΤΗ ΒΔΟΜΑΔΑ: 8.000
Και με το "επιχείρηση Μπάιογκριν"
εννοείς την απάτη που έκαναν, έτσι;
Ναι. Ο Σαμ έκανε την περισσότερη δουλειά.
Ως και δίπλωμα φορτηγού πήρε για να τα καταφέρει.
Και πέτυχε.
Το χρήμα έρεε.
Η οικογένεια και ο Άλεξ ήταν ευχαριστημένοι.
Ας μαντέψω. Μετά πρόσεξε ότι λείπουν λεφτά;
Ο Άλεξ δεν μπορούσε να καταλάβει γιατί δεν έβγαιναν τα νούμερα.
Τότε κατάλαβε ότι ο Σαμ είχε στήσει εταιρεία-βιτρίνα
και έπαιρνε μέρος από τις επιδοτήσεις που πήγαιναν στην οικογένεια του Άλεξ.
Ο Σαμ έκλεβε τους κλέφτες.
Κλασικός Σαμ. Δεν μπορούσε να συγκρατηθεί.
Ναι, καλά, ούτε ο Άλεξ μπορούσε.
Είσαι απόλυτα σίγουρη γι' αυτό;
Όταν μας υποχρέωσε να το σκάσουμε, τον ανάγκασα να μου πει την αλήθεια.
Του είπα ότι δεν θα πήγαινα πουθενά μαζί του
αν δεν μου πει τι διάολο συμβαίνει.
Και τι σου είπε;
Όταν έμαθε ότι ο Σαμ τον έκλεβε, τα πήρε πολύ άσχημα.
Γεια.
-Υπάρχει πρόβλημα; -Το λες και έτσι.
Έλα, ρε Άλεξ.
Ό,τι κι αν είναι, θα το λύσουμε.
Έχω το… Θεέ μου!
Χαλάρωσε, πολύ ωραία.
Αλλά πώς κατέληξε στο πορτμπαγκάζ του Μίκι Χάλερ;
Ο Άλεξ μισούσε τον Χάλερ
γιατί τον ανάγκασε να ασκήσει το δικαίωμα σιωπής
στη δίκη της σεφ.
Έχασε το ολυμπιακό συμβόλαιο. Χρειάστηκε να πουλήσει την εταιρεία του.
Αλλιώς, δεν θα είχε ασχοληθεί με την Μπάιογκριν.
Άρα, τα έλυσε όλα όταν σκότωσε τον Σαμ και το φόρτωσε στον Μίκι.
Ναι. Κάτι τέτοιο.
Μόνο που το σόι του δεν χάρηκε με την προσοχή
που τράβηξε όλο αυτό.
Είπαν να καυτηριάσουν την πληγή.
Ο χαζούλης δεν το σκέφτηκε καλά.
Ποτέ δεν σκέφτηκε
ότι οι δικοί του θα στραφούν εναντίον του.
Ο βλάκας, γαμώτο.
ΑΝΑΠΑΝΤΗΤΕΣ ΣΙΣΚΟ, ΜΑΓΚΙ
Με συγχωρείς.
-Μίκι, πού ήσουν; -Μεγάλη ιστορία.
Η πράκτορας Ρουθ ήθελε να βρεθούμε. Είσαι ακόμα στο σπίτι;
Όχι. Με πήρε ο Σίσκο.
Είμαι στο Όραντζ Κάουντι μ' αυτόν και την Τζανίν Φερίγκνο.
Ελπίζω να βοηθήσει.
Η πράκτορας Ρουθ ξεκαθάρισε ότι το FBI δεν θα καταθέσει.
Ναι, μου τα είπε όλα.
Σύμφωνα με αυτήν, ο Γκαζάριαν αγνοούσε ότι ο Σαμ ήταν πληροφοριοδότης του FBI.
Αυτό άκουσα κι εγώ.
Τον σκότωσαν επειδή τους έκλεβε.
Ο Λίγκαλ είχε δίκιο για την ειλικρίνεια μεταξύ κατεργαραίων.
Πλέον σημασία έχει μόνο να καταθέσει η Τζανίν.
Μόνο αυτή θα το συνδέσει με τον Γκαζάριαν.
Δώσ' μου ένα λεπτό.
Δεν πρόκειται να καταθέσει.
-Θα την κλητεύσουμε, αν χρειαστεί. -Απλώς θα πει ότι δεν ξέρει τίποτα.
Ή θα ασκήσει το δικαίωμα σιωπής.
Την κυνηγούν αυτοί που σκότωσαν τον γκόμενό της.
Νομίζεις ότι θα κατονομάσει κάποιον;
Μπορείς να την προστατεύσεις;
Της είπα ότι θα προσπαθήσω,
αλλά ως συνήγορος υπεράσπισης, πώς;
Αν ήμουν η εισαγγελέας, φυσικά.
Αλλά η Ντέινα δεν θα συνεργαστεί.
Το FBI δεν θέλει να καταθέσει κανείς.
Τους νοιάζει μόνο η υπόθεσή τους.
Δεν θα με βοηθήσουν.
Εκτός αν τους αναγκάσουμε.
-Πώς; -Άφησέ το πάνω μου.
Μην κάνεις τίποτα. Θα σε ξαναπάρω.
ΑΓΝΩΣΤΟΣ ΑΡΙΘΜΟΣ
Παρακαλώ; Ποιος είναι;
Πράκτορας Ντον Ρουθ;
Ναι. Ξαναρωτώ, ποιος είναι;
Έχω ένα μήνυμα από τον Μίκι Χάλερ. Κοιτάξτε από το παράθυρο.
-Γεια σας, κα Κρέιν. -Ο Μίκι είχε δίκιο.
Για ποιο πράγμα;
Ο Χουάν όντως έχει τις καλύτερες γρανίτες.
-Τι θέλετε; -Μάλλον το θέμα είναι τι θέλετε εσείς.
Να προστατέψετε την υπόθεση Μπάιογκριν
και να βρείτε κάποιον που θα οδηγήσει στον Άλεξ Γκαζάριαν.
Ιδιωτικά ή και στο δικαστήριο.
Αν εννοείτε την Τζανίν Φερίγκνο, ήρθατε πάνω στην ώρα.
Όπως σίγουρα θα ξέρετε,
η κα Φερίγκνο είναι πρόσωπο ενδιαφέροντος σε ομοσπονδιακή έρευνα εν εξελίξει.
Θεωρώ ότι είναι προς το συμφέρον όλων
να τη συνοδεύσετε αμέσως στο λόμπι του FBI.
Δεν είναι προς το συμφέρον μου, ούτε του Μίκι.
Νομίζετε ότι βοηθάτε τον κο Χάλερ, αλλά απατάστε.
Ξέρω ποιος δεν τον βοηθάει.
Το FBI.
Κι εφόσον είναι έτσι,
θα αναγκαστεί να βάλει την κα Φερίγκνο στο εδώλιο
και να ακούσει ό,τι έχει να πει. Τα πάντα.
Εγώ θα έφερνα ποπ κορν.
Κυρία Κρέιν;
Σηκωθείτε.
Καθίστε, παρακαλώ.
Έχει άλλους μάρτυρες η υπεράσπιση;
Ναι, κύριε Πρόεδρε.
Παρακαλώ, δώστε μου ένα λεπτό.
Ευχαριστώ.
Τι…
Κύριε Χάλερ;
Σήμερα, έτσι;
Ευχαριστώ, κε Πρόεδρε.
Η υπεράσπιση καλεί…
Η…
Η υπεράσπιση καλεί…
Καλεί…
Μια στιγμή, κύριε Χάλερ.
Φυσικά.
Κυρίες και κύριοι ένορκοι, ζητώ συγγνώμη
γι' αυτήν την ατυχή καθυστέρηση, αλλά πρέπει να κάνουμε ένα διάλειμμα.
Θα δω τους συνηγόρους στο γραφείο μου.
Κα Μπεργκ, κα ΜακΦέρσον,
ξέρετε τον εισαγγελέα Σουάρεζ.
Υποθέτω ότι κι εσείς το ίδιο, κε Χάλερ.
Έχουμε γνωριστεί.
Να ρωτήσω περί τίνος πρόκειται, Άνταμ;
Υποθέτω ότι εσείς είστε του FBI.
Ναι, κε Πρόεδρε. Ευχαριστώ που μας δεχτήκατε.
Είμαι ο Στίβεν Τρέμπλι, επικεφαλής του γραφείου του Λ.Α.
Από δω η συνάδελφός μου, η πράκτορας Ντον Ρουθ.
Μάλιστα.
Υποθέτω ότι κάποιος χτύπησε νεύρο.
Κύριε Πρόεδρε, μάθαμε
ότι η υπεράσπιση πρόκειται να καλέσει ως μάρτυρα την Τζανίν Φερίγκνο.
Όμως, οι πληροφορίες που θα δώσει η κα Φερίγκνο
είναι άκρως ευαίσθητες και κρίσιμες για μια έρευνα του FBI.
Μια έρευνα που θα κινδύνευε άμεσα
από αυτές τις πληροφορίες.
Όταν το ανέφερε η πράκτορας Ρουθ, επικοινώνησα με τον εισαγγελέα Σουάρεζ.
Συμφώνησε ότι η κα Φερίγκνο δεν επιτρέπεται να καταθέσει τώρα.
Μάλιστα, πιστεύουμε ότι η ζωή της κινδυνεύει
λόγω των πληροφοριών που έχει.
Συνεπώς, μια ομάδα δικαστικών αστυνόμων θα την πάρει υπό προστατευτική φύλαξη.
Πολύ ενδιαφέρον, πράκτορες,
αλλά μάλλον το FBI έχει ένα προβληματάκι.
Δεν αποφασίζει ο κος Σουάρεζ ποιος καταθέτει στο δικαστήριό μου.
Εγώ αποφασίζω.
Σαφώς, κύριε Πρόεδρε.
Αλλά αυτό που μπορώ να κάνω είναι να προσφέρω μια λύση
που ελπίζω να καταστήσει περιττή την κατάθεση της κυρίας Φερίγκνο.
Τι εννοείς, λύση;
Λαμβάνοντας υπόψη το σύνολο των στοιχείων,
η εισαγγελία προτίθεται να αποσύρει τις κατηγορίες.
Τι;
Με την προϋπόθεση να δεχτεί μια συμφωνία, φυσικά.
Θα μου κάνεις πλάκα, γαμώτο!
Κα Μπεργκ, σας προειδοποιώ μία φορά. Τώρα.
Τι είδους συμφωνία;
Θέλουμε τη σιωπή και τη συνεργασία σας
μέχρι να εκδικαστεί η ομοσπονδιακή υπόθεση.
Πότε θα γίνει αυτό;
Δεν γνωρίζουμε ακριβώς.
Ξεκαθαρίζω, ορκίστηκαν ένορκοι. Δεν μπορεί να ξαναγίνει δίκη.
Σωστά.
Ο κος Χάλερ δεν μπορεί να ξαναδικαστεί ποτέ.
Θα αποσύρουμε τελεσίδικα τις κατηγορίες.
Και ποια θα ήταν η βάση για την απόσυρση;
Η εισαγγελία θα εκδώσει ανακοίνωση ότι στην κατοχή μας ήρθαν νέα στοιχεία
που αμφισβητούν την εγκυρότητα της αγωγής.
Συμβαίνει συνεχώς.
Ναι, συμβαίνει συνεχώς σε υποθέσεις που κανείς δεν παρακολουθεί.
Θα αποσύρετε την κατηγορία, αλλά δεν μπορώ να πω γιατί;
Δεν θα παρουσιαστούν τα στοιχεία που με αθωώνουν,
ούτε θα υπάρξει συγγνώμη ή…
Βλέπετε; Η εισαγγελέας σας ακόμα πιστεύει ότι το έκανα.
-Είναι φως φανάρι. -Ντέινα!
Ξέρετε κάτι;
Λέω να μη δεχτώ.
Προτιμάς το ρίσκο μιας ετυμηγορίας;
Αν η συμφωνία σημαίνει ότι θα ζω με σκιά πάνω από το κεφάλι μου, ναι.
Αφήνομαι στα χέρια των ενόρκων.
Και όταν αθωωθώ, ίσως τότε παραδεχτείς ότι έκανες λάθος.
Οι ένορκοι κάνουν λάθη συνεχώς.
Θα πω και πώς με παγίδευσαν κάτω από τη μύτη του FBI
και πώς η εισαγγελία το δέχτηκε και προσπάθησε να με στριμώξει.
Οπότε, προτιμώ να γίνει αυτό.
Τι θέλετε;
Θέλω το ίδιο που ήθελα από την αρχή.
Μόνο ένα πράγμα. Να ανακτήσω την υπόληψή μου.
Θέλω την αθωότητά μου.
Και πώς θα σας δώσουμε αυτό που θέλετε;
Θέλω…
Θέλω δημόσια δήλωση της εισαγγελίας που με απαλλάσσει από κάθε κατηγορία.
-Και να τη διαβάσει αυτή. -Στον διάολο, Χάλερ.
Αυτή με αποκαλεί δολοφόνο τέσσερις μήνες τώρα.
Από αυτήν πρέπει να το ακούσει ο κόσμος.
Ας πούμε, ως ένα υποθετικό σενάριο, ότι μπορούμε να το κανονίσουμε αυτό.
Τίποτα άλλο;
Ναι. Ο αστυνόμος Ρόι Κόλινς από το τμήμα του Λ.Α.
Με περίμενε εκείνο το βράδυ. Το ξέρετε όλοι.
Μου την είχαν στημένη, φυλακίστηκα, παραλίγο να σκοτωθώ,
ενώ το όνομά μου διασυρόταν.
-Δεν ελέγχω την αστυνομία. -Έχετε τμήμα δημόσιας ακεραιότητας.
Θέλω πλήρη έρευνα γι' αυτό.
Καλώς.
Θα ανοίξουμε υπόθεση.
Καλή τη πίστει.
Έχετε τον λόγο μου.
Πολύ καλά. Η υπεράσπιση δέχεται την προσφορά.
Πάνω που νομίζεις ότι τα έχεις δει όλα.
Κύριε Χάλερ,
ειλικρινά…
λυπάμαι που αναγκαστήκατε να τα περάσετε όλα αυτά.
Μένει να διεκπεραιωθούν τα έγγραφα από την εισαγγελία,
αλλά φυσικά,
είστε πια ελεύθερος.
Ελπίζω την επόμενη φορά που θα σας δω στην αίθουσά μου
να είστε στη μεριά των δικηγόρων.
Ευχαριστώ, κε Πρόεδρε.
Ξέρω… Παραλίγο…
Όλα καλά.
Είναι όλα καλά.
Τελείωσε, Μίκι.
Κερδίσαμε.
Ναι.
Κερδίσαμε.
Είναι όλα καλά.
Χάλερ.
Πού είναι η Φερίγκνο; Θα μπει υπό προστασία.
Στο Σαν Κλεμέντε, νομίζω.
Στο Σαν Κλεμέντε.
Μα ήσουν έτοιμος να την καλέσεις στο εδώλιο.
Ναι, σχετικά μ' αυτό…
Ξέρω ποιος δεν βοηθά τον κο Χάλερ. Το FBI.
Κι εφόσον είναι έτσι,
θα αναγκαστεί να βάλει την κα Φερίγκνο στο εδώλιο
και να ακούσει ό,τι έχει να πει. Τα πάντα.
Εγώ θα έφερνα ποπ κορν.
Περπάτα. Μην κοιτάς πίσω.
-Έπιασε, λες; -Το ελπίζω, αλλιώς ο Μίκι πάει φυλακή.
Το γραφείο σας όντως έχει γραμμένους τους κανόνες.
Χρειάζεστε προσωπικό;
Μην ανησυχείς. Είναι με τον ερευνητή μου.
Είναι ασφαλής.
Γεια, Μικ. Πώς πήγε;
Ρολόι. Είναι έτοιμη;
Όσο μπορεί.
Εντάξει. Περιμένετε. Έρχεται το ιππικό.
Εντάξει.
Θα σε πάρει η δικαστική αστυνομία.
Πού θα με βάλουν;
Δεν ξέρω. Στο Αλμπουκέρκι;
Στο Αλμπουκέρκι;
Θα τη βρείτε σ' αυτήν τη διεύθυνση.
Γαμημένε Χάλερ.
Ήταν πεντανόστιμο.
-Ευχαριστώ, Ελένα. -Ναι.
Μαμά, ήταν φοβερό. Βγήκε τέλειο.
Παρακαλώ. Ξέρω ότι λατρεύεις το ποσόλε μου.
Δεν είδα σακούλες από ντελίβερι;
Χέιλι, δεν ξέρω για τι πράγμα μιλάς.
Έλα, γιαγιά.
Μαγείρεψες πολύ στο Μεξικό. Δικαιούσαι ξεκούραση.
Τελικά αποδείχθηκε
ότι έχουν πολύ καλό μεξικάνικο φαγητό στο Λος Άντζελες.
Δεν σε φτάνουν, μαμά.
Αυτό ήταν το σωστό σχόλιο, μωρό μου.
-Θα βοηθήσω με τα πιάτα. -Ευχαριστώ.
Να φεύγουμε με τη Χέιλι. Θα έχει κόψει η κίνηση τώρα.
Ναι.
Σ' ευχαριστώ για όλα.
Δεν χρειάζονται ευχαριστίες.
Κι όμως.
Ξέρω πόσα άφησες στην άκρη για να με βοηθήσεις.
Τη δουλειά σου, το σπίτι σου στο Σαν Ντιέγκο.
-Τον Τζακ. -Όλα αυτά παραμένουν εκεί.
Νομίζω, τέλος πάντων.
Δεν ξέρω πώς να σε ξεπληρώσω.
Για αρχή, μη σε ξαναπαγιδέψουν για φόνο.
Θα το προσπαθήσω.
Αλλά σοβαρά, αν ήταν αντίστροφα, θα είχες κάνει το ίδιο για μένα.
Ξέρεις ότι θα το έκανα.
Αν και ποτέ δεν θα χρειαζόταν.
Καλά, εγώ χειρίζομαι τη ζωή μου
με έναν λίγο πιο συμβατικό τρόπο από σένα.
Μόνο λίγο.
Νομίζω ότι απ' όλα αυτά, έμαθα κάτι πολύ σημαντικό.
Πολλοί με θεωρούν μαλάκα.
Τώρα το έμαθες;
Έγινε πιο οδυνηρά εμφανές.
Έλα εδώ.
Μακάρι να μπορούσες να μείνεις κι άλλο.
Το ξέρω.
Χαίρομαι που τελείωσε αυτός ο εφιάλτης.
Για όλους μας.
Όμως, είναι ώρα να επιστρέψω στη ζωή μου.
Αλλά μπορείς να τηλεφωνείς.
Κι η Χέιλι θα ξανάρθει πριν το καταλάβεις.
Μακριά από μπελάδες, Χάλερ.
Δεν υπόσχομαι τίποτα.
Χέιλι, φεύγουμε.
Μαμά, είσαι ευτυχισμένη στο Σαν Ντιέγκο;
Τι; Πώς σου ήρθε αυτό;
Τι; Του χρόνου πάω κολέγιο. Μπορείς να μου μιλήσεις.
Καλά, η αλήθεια είναι
ότι μου λείπει το Λ.Α.
Οι φίλοι μου, οι παλιοί συνάδελφοί μου.
Ο μπαμπάς;
Κι αυτός μου λείπει. Αλλά πρέπει να γυρίσω στη δουλειά μου.
Κι ο Τζακ;
Τι μ' αυτόν;
Δεν είπες ότι πρέπει να γυρίσεις στον Τζακ.
Οι σχέσεις εξ αποστάσεως είναι δύσκολες,
και τα πράγματα με τον Τζακ είναι τεταμένα.
Μη με παρεξηγείς. Συμπαθώ τον Τζακ, αλλά ίσως…
-Εντάξει. -Δεν ξέρω.
-Ξέχνα το. Δεν με αφορά. -Τι;
Δεν φαίνεται να τον θέλεις και τόσο.
Εντάξει.
Μου φάνηκες κάπως λυπημένη που άφησες τον μπαμπά.
Κάνω λάθος;
Όντως είμαι κάπως λυπημένη.
Όμως…
Μαμά, βλέπω πώς είστε μαζί.
Είναι περίπλοκο.
Πάντα ήταν περίπλοκο με τον πατέρα σου.
Αλλά τώρα η ζωή μου είναι στο Σαν Ντιέγκο.
Πρέπει να φροντίσω να πετύχει.
Με καταλαβαίνεις;
ΦΟΝΙΚΗ ΚΑΙ ΑΞΙΑΓΑΠΗΤΗ ΧΡΕΙΑΖΕΣΤΕ ΔΙΚΗΓΟΡΟ; ΚΑΛΕΣΤΕ ΤΗ ΛΟΡΝΑ!
Όχι, έλα.
-Το κάνουμε; -Θεέ μου.
Ωραία, μισό.
ΧΑΛΕΡ & ΣΥΝΕΡΓΑΤΕΣ
-Δεν είμαι στο κάδρο. -Θα το κάνω. Ναι.
-Δεν πιάνει. -Παραείναι μεγάλη η αφίσα.
Σίσκο, κράτα το εσύ. Έχεις πιο μακρύ χέρι.
Ορίστε. Εντάξει;
-Ωραία. Καλύτερα. -Ναι.
-Τώρα εγώ δεν… -Όχι.
Αυτό είναι χαζό. Δεν χρειάζεται να είμαι κι εγώ.
-Ευχαριστώ, Γκρέις. -Πείτε όλοι "τυρί"!
-Τυρί! -Τυρί!
Εντάξει, τώρα, μία μόνο μ' εμένα.
-Ναι. -Εντάξει, τράβα.
Εντάξει, έτοιμη.
-Ναι. -Ωραία.
Έτσι ακριβώς.
Πολύ γλυκό. Ναι.
Ωραία, το 'χουμε, πιστεύω.
Πάμε για τάκος. Ελάτε, αν θέλετε.
Όχι. Για πρώτη φορά μετά από μήνες, θα περάσω τη βραδιά μόνη με τον άντρα μου.
Οπότε, πάσο.
-Το κατανοώ. -Γκρέις, τα λέμε στο σπα αύριο;
Ναι, το έχω στο ημερολόγιο.
-Τέλεια. -Εντάξει.
-Γεια. -Γεια.
-Στο σπα; -Ναι, δεν είχα επιλογή.
Μάλλον θέλει να με ανακρίνει. Είπα να τελειώνω μ' αυτό.
Τουλάχιστον θα κάνεις λασπόλουτρο, όσο βγάζεις το τσιρότο.
Σωστό κι αυτό.
Θα της κάνεις ανάκριση;
-Μέσα στη σάουνα. -Μπράβο.
Είμαι περήφανος για σένα.
Είσαι και πολύ φωτογενής.
Δεν το βρίσκεις υπερβολικό;
Είναι αργά γι' αυτήν την ερώτηση.
Απλώς χαίρομαι που επιτέλους θα επιστρέψουμε σε μια κανονικότητα.
Το ελπίζω.
Όχι, σοβαρά μιλάω.
Η υπόθεση του Μίκι ήταν ισοπεδωτική.
Ένιωθα σαν να μας διέλυε.
Με φρίκαρε λίγο αυτό.
Μόνο λίγο.
Υποσχέσου μου ότι δεν θα το επιτρέψουμε ξανά.
Θα σου έλεγα το ίδιο πράγμα.
Πρέπει να βρούμε τρόπους να περνάμε χρόνο μαζί,
ακόμα κι αν η δουλειά σε στέλνει στο Παλμ Σπρινγκς.
Την άλλη φορά, πάρε με στην παρακολούθηση. Δεν θα είχε πλάκα;
Κατανοείς ότι δεν ήταν διακοπές στην έρημο;
Δούλευα, και κάποιος πέθανε.
Ναι, αυτό ήταν πολύ τραγικό.
Δεν θα είναι πάντα εύκολο,
αλλά πρέπει να θυμόμαστε ότι είμαστε ομάδα.
Τίποτα δεν μπαίνει εμπόδιο στο πιο σημαντικό πράγμα,
δηλαδή να περνάω ποιοτικό χρόνο με τον άντρα που αγαπώ.
Θα γυρίσω αμέσως.
Είστε καλά; Ωραία. Είμαι η Λόρνα Κρέιν.
Ίσως με ξέρετε από την αφίσα μου.
Πάρτε με. Ευχαριστώ.
ΑΘΩΟΣ
ΙΖΙ
Τι λέει, Ίζι;
Πήρες το αμάξι σου από τη μάντρα;
Δεν θα πω ψέματα. Με φρικάρει λίγο που το οδηγάς ξανά.
Ο Σαμ Σκέιλς βρέθηκε νεκρός εκεί.
Το έδωσα για καθαρισμό, οπότε…
Σου έκαναν κι εξορκισμό; Γιατί…
Ίζι, ο Γκαζάριαν μού πήρε αρκετά. Δεν θα χάσω και το αμάξι μου.
Αν και σκεφτόμουν ότι χρειάζομαι κάποια αλλαγή.
Ίσως βγάλω το σπίτι μου προς πώληση.
Κι αυτό μοιάζει λογικό. Από κει έχει περάσει η αρμένικη μαφία.
Μην αναφέρω τη Δίωξη Ναρκωτικών, το FBI, τα καρτέλ.
Δεν χρειάζεται λίστα.
-Πόσες φορές έχουν κάνει διάρρηξη; -Εντάξει.
Περίμενε.
Χάλερ και Συνεργάτες, περιμένετε.
-Θα έρθεις στο γραφείο σήμερα; -…απαλλάσσει τον Μάικλ Χάλερ…
Η συνέντευξη Τύπου έχει τρελή απήχηση.
Το τηλέφωνο χτυπά ασταμάτητα.
Δεν ξέρω ακόμα.
Λέω να οδηγήσω μόνος όλο το απόγευμα, όπως παλιά.
Έγινε, αφεντικό.
Σχέδια για το βράδυ;
Μπα, θα κάτσω ήσυχα στο σπίτι.
Θα δοκιμάσω μια νέα συνταγή για ζυμαρικά.
Συνταγή;
Τι συμβαίνει;
Όλος αυτός ο καιρός στη φυλακή με έκανε να εκτιμήσω το σπιτικό φαγητό.
Σε λίγο θα αγοράσεις και διάδρομο.
Αν πουλήσεις το σπίτι, πρέπει να πεις ότι ο Σαμ σκοτώθηκε εκεί;
Η αγωγή αποσύρθηκε, οπότε είναι γκρίζα ζώνη.
Έτσι λες;
Ναι, εντάξει. Κλείνω, Ίζι.
ΜΑΜΑ: ΣΟΥ ΒΡΗΚΑ ΜΙΑ ΚΑΛΗ ΚΟΠΕΛΑ. ΜΕΞΙΚΑΝΑ!
-Γεια. -Γεια.
Είναι περίεργο αυτό, αλλά είσαι ο Μίκι Χάλερ, έτσι;
Ναι, εγώ είμαι. Κι εσύ είσαι;
-Πέσε κάτω. -Τι;
Σκατά, κάτω!
FBI, ακίνητος!
Πέτα το όπλο!
-Είστε καλά; -Με ακολουθείτε;
Απλώς προσέχουμε. Πιστεύαμε ότι παραμένεις στόχος.
Στόχος;
-Για ποιον; -Εσύ για ποιον λες;
Ήσουν μια ενόχληση που οι Αρμένιοι δεν ήθελαν πια.
-Χρειάζεται κανείς σας γιατρό; -Όχι.
Όχι, είμαι καλά.
-Εσύ είσαι καλά; -Ναι.
Η νέα φίλη σου σού έσωσε τη ζωή, Χάλερ.
Ευχαριστώ.
Ναι, δεν τρέχει κάτι.
Ευχαριστώ που με προσέχεις.
Τη δουλειά μας κάνουμε. Φρόντιζε τον εαυτό σου, Χάλερ.
Τι συνέβη;
Πώς το έκανες αυτό;
Δεν ξέρω.
Ο τύπος σε κοιτούσε, έβαλε το χέρι στο μπουφάν.
Υποθέτω ότι λειτούργησε το ένστικτο.
Το ένστικτο;
Ποια είσαι;
Βασικά,
είμαι η αδερφή σου.
ΒΑΣΙΣΜΕΝΟ ΣΤΑ ΒΙΒΛΙΑ ΤΟΥ ΜΑΪΚΛ ΚΟΝΕΛΙ
Υποτιτλισμός: Λιουμπίνκα Δημητρόβα